

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ

ΓΕΝΙΚΗ ΓΡΑΜΜΑΤΕΙΑ ΠΑΙΔΕΙΑΣ & ΘΡΗΣΚΕΥΜΑΤΩΝ

-----

Μαρούσι, 10.11.22

Αρ. Πρωτ. 139460 /Η1

ΓΕΝΙΚΗ ΔΙΕΥΘΥΝΣΗ ΔΙΕΘΝΩΝ ΕΥΡΩΠΑΪΚΩΝ ΘΕΜΑΤΩΝ ΠΑΙΔΕΙΑΣ ΟΜΟΓΕΝΩΝ ΚΑΙ ΔΙΑΠΟΛΙΤΙΣΜΙΚΗΣ ΕΚΠΑΙΔΕΥΣΗΣ

-----

**ΠΡΟΣ:** ΔημόσιεςΣχολικές Μονάδες Δευτεροβάθμιας Εκπαίδευσης Α’ και Γ’ Αθήνας, Α’ και Β’ Θεσσαλονίκης

**ΚΟΙΝ**:

 1.Διεύθυνση Σπουδών Προγραμ/των και Οργάνωσης Δευτ/θμιας Εκπαίδευσης

2. Ινστιτούτο Εκπαιδευτικής Πολιτικής

ΔΙΕΥΘΥΝΣΗ ΕΥΡΩΠΑΪΚΩΝ & ΔΙΕΘΝΩΝ ΘΕΜΑΤΩΝ

ΤΜΗΜΑ ΔΙΕΘΝΩΝ ΣΧΕΣΕΩΝ

-----

Ταχ. Δ/νση: Α. Παπανδρέου 37

Τ.Κ. – Πόλη: 151 80, Μαρούσι

Πληροφορίες: Ε. Γυφτάκη

Τηλέφωνο: 210 344 2469

Email: egyftaki@minedu@gov.gr

|  |  |
| --- | --- |
| Ταχ. Δ/νση | : Αν. Παπανδρέου 37 |
| Τ.Κ. – Πόλη | : 151 80 - Μαρούσι |
| Email | :  |
| Πληροφορίες | :  |
| Τηλέφωνο | : 210 344  |
| FAX | : 210 344  |

**ΘΕΜΑ: Πρόσκληση συμμετοχής στο πρόγραμμα «Σχολεία για όλους - Συμπερίληψη Παιδιών Προσφύγων στα Ελληνικά Σχολεία»**

Η "Συμπερίληψη Παιδιών Προσφύγων στα Ελληνικά Σχολεία" είναι ένα τριετές εθνικό πρόγραμμα που υποστηρίζεται από την επιχορήγηση ΕΕΑ (ΕΕΑ Grants) και το οποίο διεξάγεται σε συνεργασία με το Υπουργείο Παιδείας και Θρησκευμάτων και το Ινστιτούτο Εκπαιδευτικής Πολιτικής. Διαχειριστής του προγράμματος είναι το Ευρωπαϊκό Κέντρο Wergeland (European Wergeland Centre – EWC).

Το πρόγραμμα ξεκίνησε κατά το σχολικό έτος 2019-20 με τη συμμετοχή 18 σχολείων της Δημόσιας Δευτεροβάθμιας Εκπαίδευσης και έως το τέλος του σχολικού έτους 2021-22, συμμετείχαν συνολικά 64 σχολεία.

Για το σχολικό έτος 2022-23, το πρόγραμμα "Σχολεία για όλους - Συμπερίληψη Παιδιών Προσφύγων στα Ελληνικά Σχολεία" επεκτείνει τη δραστηριότητά του έως τον Απρίλιο του 2023, δημιουργώντας 4 τοπικά δίκτυα σχολείων στα οποία καλούνται να συμμετέχουν σχολεία που έχουν συνεργαστεί με το πρόγραμμα, καθώς και νέα σχολεία των ***Διευθύνσεων Δευτεροβάθμιας Εκπαίδευσης Α' και Γ' Αθήνας και Α' και Β' Θεσσαλονίκης, στα οποία να προβλέπεται η λειτουργία Τάξης Υποδοχής κατά το σχολικό έτος 2022-23.***

Σκοπός της δημιουργίας των δικτύων είναι να συνδέσει τα σχολεία μεταξύ τους, στο πλαίσιο διεξαγωγής κοινής επιμόρφωσης και συγκεκριμένων δράσεων, για την ενίσχυση της συμπερίληψης παιδιών προσφύγων εντός της σχολικής κοινότητας.

Το πρόγραμμα θα προσφέρει επιμόρφωση και υποστήριξη σε Διευθυντές/ριες, εκπαιδευτικούς, μαθητές/τριες και γονείς σχολείων, μέσω της εκπαίδευσης στη δημοκρατική ιδιότητα του πολίτη και τα ανθρώπινα δικαιώματα. Με τον τρόπο αυτό, θα επιτευχθεί η ενίσχυση της ευρύτερης σχολικής κοινότητας και της τοπικής κοινωνίας. Βασικό εργαλείο θα αποτελέσει το Εγχειρίδιο ***«31 Βασικές Δραστηριότητες»,*** το οποίο δημιουργήθηκε στο πλαίσιο υλοποίησης του έργου, και αποτελεί έναν πρακτικό οδηγό για τα βήματα προετοιμασίας και συμπερίληψης μαθητών προσφυγικού υπόβαθρου.

Τα σχολεία που επιθυμούν να συμμετέχουν θα πρέπει να συγκροτήσουν μία ***οκταμελή ομάδα*** συνεργασίας με το πρόγραμμα, αποτελούμενη από:

* 1 μέλος της Διεύθυνσης
* 2 εκπαιδευτικούς
* 1 γονέα
* 1 εκπρόσωπο φορέα που ασχολείται με παιδιά πρόσφυγες που φοιτούν στο σχολείο
* 3 μαθητές/τριες, που θα υποδείξει η μαθητική κοινότητα

Υπολογίζεται ότι στη διάρκεια εφαρμογής του προγράμματος, η ομάδα συνεργασίας θα χρειαστεί να συνεδριάσει τουλάχιστον έξι φορές. Κάθε ομάδα συνεργασίας με το πρόγραμμα θα επιλέξει ένα μέλος που θα συμμετέχει σε μία δια-σχολική ομάδα του τοπικού δικτύου σχολείων.

Στο πλαίσιο εφαρμογής της επέκτασης του προγράμματος, για κάθε σχολείο που θα συμμετέχει, θα πραγματοποιηθούν:

* Διήμερη βιωματική συνάντηση των ομάδων συνεργασίας κάθε δικτύου σχολείων με το πρόγραμμα
* Ημερήσια επιμόρφωση στο σύνολο του εκπαιδευτικού προσωπικού κάθε σχολείου από επιμορφωτές/τριες του προγράμματος
* Υποστήριξη από επιμορφώτρια/ή και τους εκπαιδευτές του προγράμματος στην εφαρμογή συγκεκριμένων δράσεων που θα επιλέξει η ομάδα εργασίας έως τον Απρίλιο 2023
* Υποστήριξη για τη διοργάνωση συνεργατικής δια-σχολικής ημερίδας τον Απρίλιο 2023, αφιερωμένης στη συμπερίληψη μαθητών προσφύγων στο σχολείο

Η βιωματική́ συνάντηση των ομάδων, από́ τα σχολεία που συμμετέχουν στο πρόγραμμα, θα πραγματοποιηθεί́ σε κεντρικές πόλεις των ***αντίστοιχων*** Διευθύνσεων Δευτεροβάθμιας Εκπαίδευσης εντός Ιανουαρίου 2023 (πιθανές ημερομηνίες *20-23/1/2023*). Τυχόν έξοδα μετακίνησης και διατροφής θα καλυφθούν εξολοκλήρου από́ το πρόγραμμα.

Σε συνέχεια των ανωτέρω, καλούνται οι Διευθυντές/ριες των σχολικών μονάδων που επιθυμούν να συμμετέχουν αποδεχόμενοι τη σχετική πρόσκληση, να συγκαλέσουν συνεδρίαση Συλλόγου Διδασκόντων προκειμένου, να επιλέξουν την ομάδα των οκτώ ατόμων, οι οποίοι θα λάβουν μέρος στην επιμόρφωση.

***Κριτήρια Επιλογής των ομάδων και αποστολή́ των στοιχείων των συμμετεχόντων.***

Στην απόφαση του Συλλόγου Διδασκόντων για την αποδοχή της πρόσκλησης συμμετοχής στο πρόγραμμα, αλλά και κατά την επιλογή της ομάδας, παρακαλούμε να συντρέχουν οι παρακάτω προϋποθέσεις:

1. Η ομάδα να είναι πλήρης
2. Τα μέλη των ομάδων να είναι σε θέση να:

•  λειτουργήσουν ως σύνδεσμοι μεταξύ́ των οργανωτών του προγράμματος και της σχολικής μονάδας

•  διαθέτουν υψηλό́́ κίνητρο συμμετοχής και διάθεση να εφαρμόσουν ιδέες για τη λειτουργία ενός δημοκρατικού́́ σχολείου

**Όσον αφορά τα σχολεία που δεν έχουν ήδη συνεργαστεί με το πρόγραμμα, θα πρέπει να προβλέπεται η λειτουργία Τάξης Υποδοχής κατά το σχολικό έτος 2022-23.**

Παρακαλούμε, οι ομάδες των συνολικά *οκτώ (8) ατόμων* ανά σχολική μονάδα να γνωστοποιηθούν ηλεκτρονικά στην Υπηρεσία μας, συμπληρώνοντας την φόρμα που ακολουθεί και αποστέλλοντας την στην ηλεκτρονική διεύθυνση ***egyftaki@minedu.gov.gr*** το αργότερο έως και τις ***12/12/2022***.

Για κάθε έναν από τους συμμετέχοντες να αναφέρεται το **ονοματεπώνυμο**, η **ιδιότητα** (διευθυντής/ρια, εκπαιδευτικός, γονέας, εκπρόσωπος φορέα, μαθητής/μαθήτρια), ένα **τηλέφωνο επικοινωνίας**, ένα **e-mail** και προκειμένου για τους συμμετέχοντες εκπαιδευτικούς **ο κλάδος** στον οποίο ανήκουν. Στην περίπτωση των ανήλικων μαθητών/τριών η αναφορά στον αριθμό τηλεφώνου επικοινωνίας και στο email είναι προαιρετική.

Τήρηση όλων των αναγκαίων μέτρων για τη διαφύλαξη των προσωπικών δεδομένων των συμμετεχόντων στη διαδικασία, μαθητών και εκπαιδευτικών (σχετ. ο Ν.4624/2019 {Α’ 137} «Αρχή Προστασίας Δεδομένων Προσωπικού Χαρακτήρα, Μέτρα Εφαρμογής του Κανονισμού (ΕΕ) 2016/679 του Ευρωπαϊκού  Κοινοβουλίου και του Συμβουλίου της  27ης  Απριλίου 2016 για την Προστασία των Φυσικών Προσώπων έναντι της  Επεξεργασίας Δεδομένων Προσωπικού Χαρακτήρα και Ενσωμάτωση στην  Εθνική Νομοθεσία της Οδηγίας (ΕΕ) 2016/680 του Ευρωπαϊκού  Κοινοβουλίου και του Συμβουλίου της 27ης  Απριλίου  2016 και άλλες διατάξεις», όπως ισχύει, και ο Ν. 2690/1999 {Α’ 45}, όπως ισχύει).

Για επιπλέον πληροφορίες σχετικά με το πρόγραμμα, οι ενδιαφερόμενοι μπορούν να επισκεφθούν τη σελίδα του προγράμματος <https://gre.theewc.org/> ή να απευθύνονται στην κα **Δώρα Κατσαμώρη**, Εθνική Συντονίστρια του έργου, d.katsamori@theewc.org και τον κο **Άγγελο Βαλλιανάτο**, Συντονιστή της Ομάδας Επιμορφωτών, anvallian@gmail.com.

Παραμένουμε στη διάθεσή σας για επιπλέον διευκρινίσεις.

 **H ΥΦΥΠΟΥΡΓΟΣ**

 **ΖΕΤΤΑ Μ. ΜΑΚΡΗ**

**ΑΠΟΣΠΑΣΜΑ ΠΡΑΚΤΙΚΟΥ ΤΟΥ ΣΥΛΛΟΓΟΥ ΔΙΔΑΣΚΟΝΤΩΝ**

Ο Σύλλογος Διδασκόντων του \_\_\_\_\_\_\_\_\_\_\_ Λυκείου \_\_ στη συνεδρίασή του στις \_\_\_\_/\_\_\_\_\_ / 2022 αποφάσισε την συμμετοχή του σχολείου στο πρόγραμμα "**Σχολεία για όλους - Συμπερίληψη των παιδιών προσφύγων στο ελληνικό σχολείο**".

Αποφάσισε επίσης να εκπροσωπηθεί στο πρόγραμμα με τους/τις:

1. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ ΠΕ\_\_\_\_, Διευθυντή/τρια - Υποδιευθυντή/τρια του σχολείου

2. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_ ΠΕ\_\_\_\_, Εκπαιδευτικό που διδάσκει στο σχολείο

3. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_ ΠΕ\_\_\_\_\_, Εκπαιδευτικό που διδάσκει στο σχολείο

4. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_ Γονέα παιδιού που φοιτά στο σχολείο

5. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_ εκπρόσωπο φορέα που ασχολείται με παιδιά πρόσφυγες που φοιτούν στο σχολείο

6. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_ Μαθητή/τρια της \_\_\_\_\_ τάξης

7. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_ Μαθητή/τρια της \_\_\_\_\_ τάξης

8. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_ Μαθητή/τρια της \_\_\_\_\_ τάξης

**ΣΤΟΙΧΕΙΑ ΕΠΙΚΟΙΝΩΝΙΑΣ ΣΧΟΛΕΙΟΥ**

|  |  |  |  |
| --- | --- | --- | --- |
| **ΣΧΟΛΕΙΟ** | **ΔΙΕΥΘΥΝΣΗ** | **ΑΡ. ΤΗΛΕΦΩΝΟΥ** | **EMAIL** |
|  |  |  |  |

**ΣΤΟΙΧΕΙΑ ΕΠΙΚΟΙΝΩΝΙΑΣ ΤΩΝ ΜΕΛΩΝ ΤΗΣ ΟΜΑΔΑΣ**

|  |  |  |  |  |
| --- | --- | --- | --- | --- |
|  | **ΕΠΩΝΥΜΟ** | **ΟΝΟΜΑ** | **ΑΡΙΘΜΟΣ ΤΗΛΕΦΩΝΟΥ** | **ΠΡΟΣΩΠΙΚΟ EMAIL** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |

\*Στην περίπτωση των ανήλικων μαθητών/τριών η αναφορά στον αριθμό τηλεφώνου επικοινωνίας και στο email είναι προαιρετική. Εναλλακτικά, μπορούν να δοθούν στοιχεία των γονέων.